# Brukermøte Produktkategori Standarder

## Produktmøte 2020.05.28 kl. 13.00 - 15.00

### Referat fra møtet:

#### 1. Velkommen og litt informasjon fra Siri Faye-Lund

* Kort intro og presentasjon om Arkivverkets satsninger; Innebygd arkiv og Digitalarkivet

#### 3. E-ARK – informasjon fra Øivind Langeland

* Øivind Langeland informerte om ny arbeidspakke i EARK om referansearkitektur. Som en del av dette beskrives prinsipper for arkiv og langtidsbevaring. Det er ønskelig å få tilbakemeldinger på disse prinsippene fra bevaringsinstitusjoner i Norge. Utkastet som foreligger er p. t. ikke ment til å publiseres bredt, men de som ønsker kan melde sin interesse ved å sende en e-post til [forvaltningsforum@arkivverket.no](mailto:forvaltningsforum@arkivverket.no) for å få tilsendt prinsippene.

#### 2. METS og PREMIS – informasjon fra Ane Kamilla Hovdan og Eirik Ingebrigtsen

* Eirik stilte et åpent spørsmål til deltakerne om behovet for å oppgradere METS- og PREMIS- skjemaene til nye versjoner – om dette var ønsket og om det kunne være uheldige konsekvenser ved enten å oppgradere disse til nyeste versjon, eller ved å la det være. Litt diskusjon rundt dette, men flertallet stilte seg bak at det er en fordel å oppdatere til nyeste versjonen i tråd med den generelle trenden i sektoren. Få avhengigheter utover Arkade og ESSArch. Ikke et skrikende behov på kort sikt. En oppdatering vil gjøre at man unngår ekstra definisjoner i Arkade-programvaren for å holde styr på enkelte metadata i note-tagger. Et ønske om å se på hele DIAS-pakken under ett, og utvikle nye norske profiler. Fortsatt et ønske om å holde seg i takt med internasjonale standarder, og at Arkivverket og resten av sektoren følger det samme. Dette for å sikre tilgang på verktøy og muligheter for utveksling mellom ulike system.

#### 4. DIAS og Digitalarkivet (mottak og langtidslagring) – Jorunn Olafsdottir og Lars Alvik

* Lars og Jorunn holdt presentasjon om arbeidet med satsningen Digitalarkivet og varslet at de ønsket å ha denne muligheten til å lufte notater og spørsmål i sitt arbeid med deltakere i Forvaltningsforum. I denne omgang ønsket de å høre synspunkter på lagring av utpakkede .tar filer og heller da forholde oss til sjekksum tilhørende METS fila. I tillegg var det spørsmål rundt interessen for å utvikle en inkrementell lagring for å løse utfordringen med at nye generasjoner av arkivpakker dobler seg i størrelse og dermed over tid utgjør en utfordring for lagringskapasitet. Dette var det så en liten diskusjon om og flertallet sa seg raskt enig i at dette var en gjenkjennelig problemstilling og at en slik inkrementell lagring er en god idé. I tillegg kom det spørsmål fra Pål Mjørlund om hvordan metoden skal holde styr på konverterte filer. Her ble det vist til måten E-ARK foreslår å løse dette med *representations*. Det kom også et spørsmål om DELTA lagring – Lars noterte dette som noe vi skal se nærmere på.

#### 5. Filformater – informasjon fra Erik Aaberg

* Erik informerte om arbeidet med ny forskrift, og at denne forhåpentlig vil være iverksatt 01.01.2021. Han inviterte også til innspill siden arbeidet vil gå gjennom høsten. Videre fortalte Erik litt om noen relevante problemstillinger som er aktuelle i dette arbeidet. Deriblant en forenklet måte å forholde seg til de stadig skiftende formatene ved å kun lovfeste kriteriene for et filformat i selve forskriften, men at det enkelte formatet kan byttes ut i et mer fleksibelt vedlegg til forskriften. Her er det en del juridiske utfordringer og vi vet ikke om vi kommer i havn med dette.
* Det ble kort nevnt at relasjoner til Pronom[[1]](#footnote-31760) vil bli en integrert del av den nye Forskriften.
* Det ble gjennomgått noen innspill med mottatte ønsker om nye/endrede formater/spesifikasjoner. Begrunnede forslag mottas. Man ser også på andre institusjoners praksis.
* Nooshin spør om verktøy og praksis for konvertering av bl.a. bin-filer til godkjent format. Dette ble diskutert. “bin” filer kan i prinsippet være “hva som helst” (de kalles gjerne “bin” i databasen). Her kan man bruke DROID eller Siegfried for å identifisere hva slags fil det egentlig er. Angående konvertering av filer (f.x. “bin”-filer etter at man har funnet ut hva slags fil det er): Erik sier at “det gjør vi stort sett ikke i Arkivverket”. Lars korrigerer dette og informerer om følgende: Det er riktig at man tradisjonelt har forutsatt at arkivskaper har konvertert til “riktig” arkivformat før avlevering. Men ved utprøving av nye metoder i Arkivverkets “task force” konverteres filer tilhørende SIARD uttrekk nå ved hjelp av LibreOffice (som oftest til PDF/A etter at filtype er funnet ved hjelp av Siegfried). Det finnes også andre verktøy som Arkivverket kan bruke – for eksempel Neevia[[2]](#footnote-498) (til/fra mange filtyper) og ffmpeg[[3]](#footnote-3680) (til/fra mange audio/video formater).
* Et par relaterte problemstillinger som har kommet opp i prosjektet “Langtidsarkivering av byggdata”[[4]](#footnote-32746) vil vi kommet tilbake til på et senere tidspunkt.

#### 6. ADDML – informasjon fra Kari Ansnes

* Kari fortalte kort om ADDML og at det dessverre har stått temmelig stille på utviklingsfronten foruten noen mindre oppdateringer i 8.3 og noen innspill som er tatt inn. Hun plukket deretter opp tråden fra forrige møte der det ble ytret et ønske om noen eksempler på “beste praksis” og spurte om det var noe interesse for dette fremdeles. Siri foreslo at Arkivverket kan utforme et forslag til en workshop om ADDML og sende ut en forespørsel om noen er interessert i å delta på noe slikt, og i så fall organisere etter ønske.

1. https://www.nationalarchives.gov.uk/PRONOM/Default.aspx [↑](#footnote-ref-31760)
2. https://neevia.com/ [↑](#footnote-ref-498)
3. https://ffmpeg.org/ [↑](#footnote-ref-3680)
4. https://jotneit.no/news-events/223-etableringsmote-for-langtidsarkivering-av-informasjonsmodeller-digital-tvilling-bim-ifc [↑](#footnote-ref-32746)